Byna 2 milj Katalane betoog vir onafhanklikheid | Die Vryburger
Sowat 1,8 miljoen Katalane het vanjaar deelgeneem aan ‘n skouspelagtige betoging in Barcelona om aan te dring op onafhanklikheid van Spanje.
Aangevuur deur die Skotse referendum oor onafhanklikheid wat op 18 September plaasvind, was dit die grootste betoging ooit in Katalonië en waarskynlik selfs Europa. Dit was ook die herdenking van Diada-dag drie eeue gelede toe die Katalane hulle onafhanklikheid verloor het.
Honderde duisende betogers het in strate van Barcelona die Katalaanse onafhanklikheidsvlae met sy rooi en geel strepe asook wit ster op ‘n blou agtergrond rondgedra. Katalane van regoor die land het opgeruk na die hoofstad, waar hulle hoofbanier hulle doelwit uitgespel het: “Op 9 November gaan ons stem. Op 9 November gaan ons wen”. Deelnemers aan die betoging het T-hemde met die slagspreuk: “Nou is die tyd” (“Ara es l’hora”) gedra om hul steun vir hulle eis om te stem, te toon.
’n Jong dogter wat 16 jaar oud op die stemdag sal word en daarom geregtig sal wees om te stem, het as deel van die verrigtinge simbolies ‘n stembriefie in ‘n stembus geplaas. Die Katalane het ‘n reuse mosaïek van die onafhanklikheidsvlag gevorm. ‘n Reuse letter, “V”, vir die woorde: “Votar” (stem), “Via” (pad), “Volutat” (wil) en “Victoria” (oorwinning) is ook deur die betogers uitgespel.
Hoewel die Katalaanse polisie die opkoms op 1,8 miljoen gestel het, meen die Spaanse sentrale regering egter dat net tussen 470,000 tot 520,000 mense opgedaag het. Hierdie heelwat laer syfer kom van ‘n regering wat hewig gekant is teen die Katalane se onafhanklikheidstrewe. Die Spaanse eerste minister, Mariano Rajou, het gewaarsku dat sy regering alles moontlik sal doen om te verseker dat die beoogde “nie-bindende” referendum op 9 November baie beslis nie gaan plaasvind nie.
Die president van Katalonië se streeksregering, Arthur Mas, het die Spaanse owerheid gevra om die betoging nie as ‘n “provokasie of ‘n uitdaging” te beskou nie, maar as “’n aandrang om te stem”.
2 thoughts on “Byna 2 milj Katalane betoog vir onafhanklikheid”
DuP du Plessis September 13, 2014 at 9:01 pm
Verw.”Die Spaanse eerste minister, Mariano Rajou, het gewaarsku dat sy regering alles moontlik sal doen om te verseker dat die beoogde “nie-bindende” referendum op 9 November baie beslis nie gaan plaasvind nie.”
Die eerrste stap wat Rajou se regering gedoen het, was om te lieg oor die groot getalle Katalane wat deelgeneem het aan die skouspelagtige betoging in Barcelona. Hierdie regering, net soos meeste ander Europese regerings, is so bang vir die algemene aandrag om onafhanklikheid van die onderdrukte volkere, wat die Edomitiese Geldmag hul houvas oor die Europese ekonomie kanlaat verloor.
Ek wens die Skotte, Katalane, Baske, Venisiërs en talle ander volke wat afskeiding van hul onderdrukkende wêreldheersers bepleit, spoedige sukses toe met hul pogings. Die Boerevolk hou hulle pogings angstig dop en hoop om binnekort in hul voetspore te volg.
Hans September 14, 2014 at 9:01 am
Wat nogal opmerkelijk is, is de grote aandrang om Bosnië, en Albanezen etc. met volle kracht alle ruimte te geven om zich van Servië te ontdoen maar komt het op bv. Süd Tirol en de zucht naar onafhankelijkheid aan wordt er van meet af, ter discreditering en afschrikking, een ‘extreem rechts’ tintje aan gegeven. Gekoppeld aan de op stoom zijn de locomotief van leugens en geschiedvervalsende elementen die de wereld beheersen en de onderwijssystemen vervuilen.
En daarbij, zoals genoeglijk bekend, wordt niet geschuwd wat klaplopers met bijbehorende uiterlijke symbolen in die contreien los te laten waarbij men zich in het geval Griekenland en Gouden Dageraad ook niet aan die indruk kan onttrekken.
Was het niet onlangs de baas van de Commerzbank die vanuit de Duitse kolonie, tegen de wil van Schäuble, bevestigde dat de situatie allang is uitgemond in het overnemen van de schulden van de zuidelijke staten ! zoals gewenst door de overzeese kapitaalkliek ?